Public procurement notice: Prior Information Notice Without Call For Competition
Published: 2021-08-25
Buyer: Verohallinto
Country: FI
Contract type: Supplies
CPV classification: 48000000
Award criteria: The most economic tender

Technical requirements: Tämä ilmoitus on ennakkoilmoitus tulevasta hankinnasta, ei hankintailmoitus tai tarjouspyyntö. Ennakkoilmoituksessa esitetyt määräpäivät hankintailmoituksen julkaisusta ja sopimuksentekomenettelyn alkamispäivästä ovat arvioita, eivätkä sido hankintayksikköä. Hankintailmoitus julkaistaan ennakkoilmoituksen julkaisun jälkeen hankintalain määrittelemän aikataulun mukaisesti (min. 35 pv -  max. 12 kk ennakkoilmoituksen julkaisusta).
Verohallinnolla on tarve hankkia itsepalveluanalytiikkaohjelmisto (valmisohjelmisto) sekä sen käyttöönottoon ja ylläpitoon liittyvää palvelua (käyttöönottoprojekti, käyttäjätuki).
Verohallinnolla on suomalaisen yhteiskunnan turvaamisessa tärkeä rooli. Keräämme vuosittain yli 50 miljardia euroa verotuloja, joilla ylläpidetään ja kehitetään yhteiskunnan palveluita. Tehtävänämme on suorittaa verotus tarkasti, valppaasti ja ehdottoman tasapuolisesti ja tehdä veroasiat asiakkaille helpoiksi. Verohallinnossa työskentelee lähes 5000 henkilöä ympäri Suomen.
Verohallinto saa jatkuvasti käyttöönsä suuria tietovirtoja, joiden tiedot tulee kyetä analysoimaan nopeasti, tarkasti ja kustannustehokkaasti verotuksen käyttöön. Verohallinnon tavoitteena on hankkia ohjelmisto, joka tukee jatkossa itsepalveluanalytiikkaa ja tekoälyn hyödyntämistä sekä kasvattaa Verohallinnon ydintoiminnan vaikuttavuutta.
Toteutus- ja käyttöönottoprojekti on tämänhetkisen tiedon mukaan arvioitu aloitettavaksi huhti-toukokuussa 2022.
Itsepalveluanalytiikkaohjelmiston hankinnalla on tarkoitus tehostaa datan loppukäyttäjien työtä helpottamalla tekoälyavusteisesti esim. suurten maksutapahtuma-aineistojen analysointia ("automaattinen analysointi"). Lisäksi ohjelmiston on tarkoitus tarjota analyytikoille ja muille asiantuntijoille kyvykkyyksiä löytää tarvittava tieto tehokkaasti ja tarkasti. Avainsanana on analysoinnin nopeus (ei tarvetta SQL-lauseiden tai kuutioiden käytölle).
Itsepalveluanalytiikka mahdollistaa myös ammattianalyytikoiden työajan vapauttamisen vaativampiin analysointitarpeisiin. Samalla datan loppukäyttäjien ymmärrys tiedosta ja tiedon tarjoamista mahdollisuuksista kasvaa, kun yhä useammalla käyttäjällä on näkymä tietoihin. Lisäksi ohjelmiston kautta tietoja tarvitsevien tahojen on helppo ja nopea päästä kiinni sekä itse tietoihin että tiedon analysointiin ilman SQL- ja R-ohjelmointikielten tuntemusta.
Itsepalveluanalytiikan avulla loppukäyttäjän on myös mahdollista jakaa tuloksensa / raporttinsa muiden hyödynnettäviksi ja muokattaviksi, ja tekoäly puolestaan mahdollistaa automaattisten löydösten tekemisen satojen miljoonien rivien datamassoista.  Tekoäly voi myös avustaa käyttäjää hakujen laatimisessa.
Itsepalveluanalytiikan käyttäjäryhminä tulevat olemaan substanssianalyytikot, raportointikehittäjät, datatieteilijät sekä myös muut Verohallinnon työntekijät (ei ammattianalyytikoita) viraston eri yksiköistä.
- Serverless-arkkitehturi (palveliton), esim. kontittaminen. Muussa tapauksessa selvitettävä vastuut virtuaalikoneiden patchauksesta.
- Audit-lokitus.  Minimi: audit-lokista löydyttävä kyselyt, henkilö ja aika. Jos mahdollista, niin tietoalkiokohtainen lokitus.
- Sovittava yhteen keskitetyn käytönvalvonnan kanssa (Log Analytics Workspace ja Storage Account -lokienlähetys).
- Tekoälyratkaisusta löytyvät toiminnallisuudet, kuten datasta oppiminen, datalöydökset, käyttäjän ohjaus tai koko datan / osajoukon automaattinen hallinta.
- Tekoälyominaisuuksissa käytettävä algoritmi ja sen tulokset ovat virheettömiä, luotettavia ja syrjimättömiä.
Toimittajalta tullaan vaatimaan turvallisuuden ja tietosuojan osalta erilaisia toimenpiteitä sopimuskauden aikana. Alla on kuvattu vaatimusten pääkohdat, tarkemmat käytännöt määritellään varsinaisessa hankintailmoituksessa sekä sopimusluonnoksessa ja sen liitteissä.